Bernard Shaw, Inglismaa  sotsialistide juht, kes üle ilma kuulsuse oma kirjatööde ja vaadetega on võitnud, kir­jutab söömise ja joomise asjus järgmist: "Lihasöömise jät­sin 27. aastast peale maha. Tagajärg on näha. .. Ma leian uuema aja söömisviisi väga ühekülgse olevat. Ma ei joo kunagi alkoholi. Mul on isiklikud põhjused mitte alkoholi tarvitada. Minu töö nõuab iseäralist peent enesetundmist. Kõik aga, mis minule kergesti meeldib, kisub kohe minu tööväärtuse alla. Töötan ma selge peaga, siis läheb minu vaimusõela läbi ainult 2 protsenti  paberi peale nendest mõ­tetest, mis ühe aine kohta pähe ilmuvad, kuna alkoholiga uimastatud pea 10 ja enam protsenti läbi laseb, harilik kir­janik, kes joovastavaid aineid tarvitab, laseb oma sõelast 80 protsenti kõigest läbi ja ajakirjanikud, kes õlle, whisky, tubaka, liha ja muude järele töötavad, nende vaimusõel laseb kõik läbi. See ongi, mis minu ja teiste töösid ükstei­sest lahutab. - Mis suitsetamisesse puutub, siis lubage küsida, mis annab teile põhjust minu juures niisuguseid kõlvatuid kombeid  otsima tulla?!"